Ferid Berisha

Ferid Berisha (i njohur edhe si "Komandant Shkupi") është veteran i Ushtrisë Çlirimtare të Kosovës dhe ish-drejtues i njësisë së atëhershme të njohur si “Tigrat e Zi”. Ai mori pjesë në luftën e Kosovës (1998–1999) kundër forcave serbe dhe më vonë është angazhuar në aktivitete përkujtimore dhe veprimtari publike në diasporë.

 Jeta dhe veprimtaria 
Feridi ishte 31 vjeç kur u kthye nga Holanda në Kosovë, pas Sulmit në Prekaz në mars 1998. Këto zhvillime konsiderohen si moment kyç në përshkallëzimin e konfliktit në Kosovë.

Berisha kishte drejtuar “Tigrat e Zi”, të përshkruar si njësi elite gjatë periudhës së luftës.

 Pjesëmarrja në veprimtari ndërkombëtare 
Në vitet e pasluftës, Berisha ka marrë pjesë në aktivitete përkujtimore dhe tubime në Shtetet e Bashkuara të Amerikës. Ai ka qenë pjesëmarrës në National Prayer Breakfast (Mëngjesin Kombëtar të Lutjeve), ku është paraqitur i veshur me uniformën e veteranit të UÇK-së. Në një deklaratë publike, ai ka theksuar se është ndier i prekur nga mirënjohja e pjesëmarrësve, të cilët e kanë falënderuar për shërbimin e tij ushtarak.

Po ashtu, ai ka marrë pjesë në ngritjen e flamurit kombëtar shqiptar në Detroit, si dhe në festimet e përvjetorit të Pavarësisë së Kosovës në City Hall New York, duke i cilësuar këto si përjetime simbolike për diasporën shqiptare.

 Shiko edhe 

 Luftën e Kosovës

 Referime 

Kategoria:Ushtarakë të Ushtrisë Çlirimtare të Kosovës